cyanic-selkie/wikianc huggingface dataset:
তাঞ্জাবুর শিল্পকলা
ডান|থাম্ব| তাঞ্জাবুর শিল্প ফলক তাঞ্জাবুর শিল্পকলা হল বিশেষভাবে ভারতের তামিলনাড়ু রাজ্যের তাঞ্জাবুরে নির্মিত একটা হস্তশিল্প।  এটা উপহারের সামগ্রী হিসেবে বানানো একটা চক্রাকার থালা।   রুপো, ব্রোঞ্জ এবং তামা  তিন ধাতুর সমন্বয়ে তৈরি এই  হস্তশিল্পের মাঝখানে থাকে দেবদেবীর প্রতিমূর্তি।  ট্রেড রিলেটেড ইন্টেলেকচুয়াল প্রপার্টি রাইটস (টিআরআইপিআর) চুক্তি অনুযায়ী ভৌগোলিক নির্দেশকের আওতায় সুরক্ষিত করার জন্য এই শিল্পকর্মটি নিবন্ধভুক্ত করা হয়েছে।  সরকারের জি আই অ্যাক্ট ১৯৯৯ মোতাবেক এই শিল্পকে 'তাঞ্জাবুর আর্ট প্লেট'   নামে দফা ৬৩ হিসেবে নথিভুক্ত করা হয়েছে, যে নথিভুক্তি নিশ্চিত করেছেন কন্ট্রোলার জেনারেল অব পেটেন্টস ডিজাইনস এবং ট্রেডমার্কস।  শুধুমাত্র বস্তুর আকারকে আলাদা হতে অনুমতি দেওয়া হয়েছে যখন অন্যান্য ধাতব সংযুক্তি এবং বিশদীকরণ   জিআই অনুমোদনের মতো একই থাকতে হবে।
ইতিহাস
মারাঠা শাসন আমলে রাজা সারফোজি-২(১৭৭৭-১৮৩২) তাঞ্জাবুরে এই তাঞ্জাবুর শিল্পকলার প্রচলন করেছিলেন। রাজার পরামর্শে কেবলমাত্র একটা উপহার হিসেবে তাঞ্জাবুরের শিল্পীরা এই শিল্পকলা তৈরি করেছিলেন।
এই হস্তনির্মিত বস্তু কারুকার্যখচিত করেছিলেন বিশ্বকর্মা সম্প্রদায়, যে সম্প্রদায়ের মধ্যে তাঞ্জাবুরের স্বর্ণশিল্পীদের কয়েকটা পরিবার ছিল। এটা ছিল বংশপরম্পরায় শিল্প, এবং এটাই ছিল তাঁদের বাঁচার রাস্তা। যেহেতু হস্তশিল্পীদের গৃহে তৈরি হোত, সেজন্যে একে কুটিরশিল্প হিসেবে ঘোষণা করা হয়েছিল। এই শিল্প সৃষ্টি এখানকার লোকশিল্পের অহংকার।
২০১১ সময়কালে তাঞ্জাবুরের সরকারি যাদুঘরে বিশ শতকে তৈরি একটা ফলক প্রদর্শিত হয়। নির্ধারিত ধাতু দিয়ে তৈরি ফলকে আছে কারুশিল্প নির্মিত নটরাজ মূর্তি, পতঞ্জলি ঋষি এবং পদ্মের ওপর দণ্ডায়মান ভঙ্গিতে দেবী শিবকামি মূর্তি, যা ফলকের মাঝখানে কঠিন আবরণে আবৃত করা আছে।
তৈরির পদ্ধতি
হস্তনির্মিত তাঞ্জাবুর শিল্পকলার তিনটে উপাদান আছে: মূল ভিত্তি পাত, প্রাথমিক কারুশিল্প সহ একটা ধাতুনির্মিত চক্রাকার পাত, এবং দ্বিতীয় কারুশিল্প। ভিত্তিতে পিতলের পাত ব্যবহৃত হয়, রুপোর পাত দিয়ে কারুশিল্প বানানো হয়, ত্রিমাত্রিক প্রতিমূর্তি দৃশ্যমান করে ছাঁচ বানাতে পিচ অথবা মোমের পাটায় পাতটাকে আটকানো হয়। প্রথমে হস্তশিল্পীরা ভিত্তি পাতটাকে বিশেষ শক্ত ধাতু দিয়ে প্রস্তুত করেন। তারপর নকশা অনুযায়ী শিল্পকর্ম অথবা কারুশিল্পগুলো সৃষ্টি করেন মণিকাররা, এবং বিশেষ অধিকারপ্রাপ্ত হিরে-সেটিং বিশেষজ্ঞ শিল্পীগণ পূর্ণরূপ দেন। এই শিল্পকর্ম তৈরির পদ্ধতির সঙ্গে যুক্ত আছে: ভিত্তি পাত তৈরি, তামার পাত ঢালাই, ছাঁচ প্রস্তুতি, এবং তামার পাতের ওপর মূল ভাব অনুযায়ী কারুশিল্প সৃষ্টি এবং রং করা। ভিত্তি পাতও মূল ভাবের কাজ দিয়ে ঢাকা হয়। ফুল এবং অন্যান্য নকশা দিয়ে কারুকাজের ওপর খোদাই করা হয়, এবং শেষে পালিশ করে শিল্পকর্মকে পূর্ণ রূপ দেওয়া হয়।
এই শিল্পকলা দেশের ভিতর বাজারজাতকরণ করা হয় এবং বিদেশে রপ্তানিও করা হয়ে থাকে। এগুলো সাধারণত শিল্পীরা নিজেরাই সরাসরি বিক্রি করেন অথবা হস্তশিল্পের বিপণিতে প্রদর্শনের মাধ্যমে এবং বিদেশে রপ্তানিকারকদের দ্বারা বাজারজাতকরণ করা হয়।
হেমন্ত লক্ষ্মণ গোখলে
হেমন্ত লক্ষ্মণ গোখলে ভারতের সুপ্রিম কোর্টের একজন প্রাক্তন বিচারপতি। ২০০৯ সালে বিচারক হিসেবে ভারতের সুপ্রিম কোর্টে নিযুক্ত হওয়ার আগে তিনি মাদ্রাজ হাইকোর্টের প্রধান বিচারপতি ছিলেন। তিনি এলাহাবাদ হাইকোর্টের প্রধান বিচারপতি হিসেবেও দায়িত্ব পালন করেছেন। ।
বৈদ্যুতিক রঙের কোড
থাম্ব|একটি 2,260 Ω, ১% শুদ্ধতা এবং ৫ টি রঙিন ব্যান্ড(E96 সিরিজের )  সংবলিত রোধ, শীর্ষ থেকে , ২-২-৬-১-১ ; শেষ দুটি বাদামি ব্যান্ড ,গুণক (× ১০) এবং সহনশীলতা (১%)  কে নির্দেশ করে। একটি ন রঙের কোড, সাধারণত রোধের, তবে ধারক, আবেশক, ডায়োড এবং অন্যান্যগুলোর জন্য বৈদ্যুতিন উপাদানগুলির মান বা রেটিং নির্দেশ করতে ব্যবহৃত হয়। একটি পৃথক কোড, ২৫-জোড়া রঙের কোড,  টেলিযোগাযোগ কেবলে  তার শনাক্ত করতে ব্যবহার করা হয়। ট্রান্সফরমার বা ভবনে ওয়্যারিংয়ের মতো ডিভাইসে  তার বা ওয়্যার লিডের জন্য ভিন্ন ধরনের কোড ব্যবহার করা হয়।
রঙিন ব্যান্ড পদ্ধতি
উপযুক্ত রোধকগুলিকে পাঁচটি ব্যান্ড সিস্টেম দ্বারা চিহ্নিত করা যেতে পারে, যাতে তিনটি গুরুত্বপূর্ণ সংখ্যা বা ডিজিট, ১০ গুণকের একটি শক্তি ব্যান্ড এবং সহনশীলতা বা টলারেন্স ব্যান্ড অন্তর্ভুক্ত করা যায়।  অধিক প্রশস্ত প্রথম ব্যান্ডটি  ওয়্যার ওন্ড রোধকে নির্দেশ করে।
ইউ. আর. ললিত
'''ইউ. আর. ললিত''' হলেন ভারতের সুপ্রিম কোর্টের একজন সিনিয়র কাউন্সেল এবং দিল্লি হাইকোর্টের প্রাক্তন অতিরিক্ত বিচারক। তিনি ভারতের সুপ্রিম কোর্টের বিচারপতি উদয় ইউ ললিত -এর পিতা।
খোদারামপুর
খোদারামপুর ভারতের পশ্চিমবঙ্গ রাজ্যের মুর্শিদাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খোদারামপুর শহরের জনসংখ্যা হল ৫১০৯ জন। এর মধ্যে পুরুষ ৪৯% এবং নারী ৫১%।
কে. কে. মনন
'''কে. কে. মনন''' দিল্লি হাইকোর্টের একজন সিনিয়র আইনজীবী। ২১ মার্চ ২০০৭-এ, তিনি দিল্লির বার কাউন্সিলের চেয়ারম্যান নিযুক্ত হন এবং ২৫ আগস্ট ২০০৮ পর্যন্ত অফিসে অধিষ্ঠিত ছিলেন। আগস্ট ২০১৪-এ তিনি পুনরায় চেয়ারম্যান হিসেবে নিযুক্ত হন।
খোদারামপুর
জনসংখ্যার উপাত্ত
এখানে সাক্ষরতার হার ৪৪%। পুরুষদের মধ্যে সাক্ষরতার হার ৫১% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে খোদারামপুর এর সাক্ষরতার হার বেশি।
এই শহরের জনসংখ্যার ২১% হল ৬ বছর বা তার কম বয়সী।
অর্থনৈতিক সহযোগিতা ও উন্নয়ন সংস্থা
অর্থনৈতিক সহযোগিতা ও উন্নয়ন সংস্থা (Organisation for Economic Co-operation and Development; Organisation de coopération et de développement économiques, OCDE) অর্থনৈতিক অগ্রগতি এবং বিশ্ব বাণিজ্য উদ্দীপিত করবার জন্য ১৯৬১ সালে প্রতিষ্ঠিত ৩৬ টি দেশের একটি আন্তর্জাতিক অর্থনৈতিক সংস্থা।
ও.ই.সি.ডি মহাসচিবদের তালিকা
সূত্র দেখুন।
ফয়জানুদ্দিন
বিচারপতি ফয়জানুদ্দিন ভারতের সুপ্রিম কোর্টের একজন প্রাক্তন বিচারপতি।
১৯৩২ সালে পান্না, মধ্যপ্রদেশে জন্মগ্রহণ করেন, তিনি ভোপালের হামিদিয়া কলেজ থেকে স্নাতক হন। তিনি ১৯৭৮ সালে মধ্যপ্রদেশ হাইকোর্টের বিচারপতি এবং ১৯৯৩ সালে ভারতের সুপ্রিম কোর্টের বিচারক নিযুক্ত হন। তিনি ১৯৯৭ সালে সুপ্রিম কোর্ট থেকে অবসর গ্রহণ করেন এবং মধ্যপ্রদেশ রাজ্যের লোকায়ুক্ত (ন্যায়পাল) হিসাবে নিযুক্ত হন। তিনি ২০০৩ সালে লোকায়ুক্ত অফিস থেকে অবসর নেন। তিনি ২৭ অক্টোবর ২০১৯-এ মারা যান।
তার পরিবার বর্তমানে ভোপালে থাকে।
গাংপুর রেলওয়ে স্টেশন
গাংপুর রেলওয়ে স্টেশন হল হাওড়া–বর্ধমান প্রধান রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গাংপুর রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নিরানকারি কলোনি, গাংপুর, জটরাম এ অবস্থিত। স্টেশনটি গাংপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৮ কি.মি. দূরে স্টেশনটি অবস্থিত।
ইতিহাস
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। ১লা ফেব্রুয়ারি ১৮৫৫ সালে হাওড়া থেকে রানিগঞ্জ পর্যন্ত হাওড়া-বর্ধমান মেইন লাইন এ প্রথম রেল চালু হয়। ১লা জানুয়ারি ১৮৮৫ ট্র্যাফিকের জন্য ব্যাণ্ডেল থেকে বর্ধমান লাইন খোলা হয়েছিল। হাওড়া-বর্ধমান মেইন লাইনের বিদ্যুৎকৌশলটি ১৯৫৭ সালে ব্যাণ্ডেল পর্যন্ত ৩০০০ ভোল্ট ডিসি সিস্টেমের মাধ্যমে শুরু হয়েছিল। হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
চাচঁড়া শিব মন্দির
চাঁচড়া শিব মন্দির বাংলাদেশের যশোর জেলার চাঁচড়ায় অবস্থিত। এটা ১৬৯৬ খ্রিস্টাব্দের দিকে মনোহর রায় নির্মাণ করেন। বাংলাদেশ প্রত্নতত্ত্ব অধিদপ্তর চাঁচড়া শিব মন্দিরকে সংরক্ষিত স্থাপনা হিসেবে ঘোষণা করেছে।
বর্ণনা
মন্দিরটি ‘আট-চালা’ ধরনের মন্দির। ‘আট-চালা’ রীতি বাংলার মন্দির স্থাপত্যকলার বিশেষ এক ধরনের রীতি যেখানে বর্গাকার বা আয়তাকার গর্ভগৃহের ‘চৌ-চালা’ ছাদের উপরে আরেকটি ছোট ‘চৌ-চালা’ ছাদ তৈরি করা হয়। শিব মন্দিরটির সামনের দিকের তিনটি খিলান যুক্ত প্রবেশদ্বার আছে এবং পুরো মন্দিরের সন্মুখভাগ পোড়ামাটির ফলকে চমৎকার ভাবে অলংকৃত।
কোদালিয়া
কোদালিয়া ভারতের পশ্চিমবঙ্গ রাজ্যের হুগলি জেলার একটি শহর।
জনসংখ্যার উপাত্ত
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কোদালিয়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ওডিসিউস
থাম্ব|ডান|177px|অডিসিউসের মাথার মূর্তি অডিসিউস অথবা ইউলিসিস (গ্রিক:, অডিসিউস; লাতিন: Ulixes, ইউলিসিস) একজন উপকথার গ্রিসের ইথাকার রাজা ছিলেন। তিনি গ্রিক পুরাণের অন্যতম সাহসী ও কৌশলী বীর, বাগ্মী ও কূটনীতিবিদ। হেলেনের অসংখ্য পাণিপ্রার্থীদের মধ্যে অডিসিউসও ছিলেন। কিন্তু পরবর্তীকালে তিনি নিজেই মেনালাউসের সঙ্গে |হেলেনের বিয়ে দেন এবং নিজে হেলেনের আত্মীয়া পেনিলোপীকে বিয়ে করেন। অডিসিউসের কূটকৌশলের কারণেই হেলেনের ব্যর্থ পাণিপ্রার্থীরা সব রকমের বিপদ থেকে হেলেনকে রক্ষা করার জন্য প্রতিজ্ঞাবদ্ধ হন। তারা ঘোষণা করেন যে ভবিষ্যতে হেলেনের কোন ব্যর্থ পাণিপ্রার্থী বা অন্য যেকোন ব্যক্তি দ্বারা হেলেন ও মেনালাউসের কোনো ক্ষতি হবার সম্ভাবনা থাকলে তারা একযোগে বাধা দেবেন। প্যারিস কর্তৃক হেলেন অপহৃত হবার পর সকল গ্রিকবীর ট্রয় আক্রমণের জন্য একত্রিত হন। কিন্তু অডিসিউস তার শিশু পুত্রের টেলেমেকাসের মায়ায় যুদ্ধযাত্রা এড়ানোর পাগলামির ভান শুরু করেন। কিন্তু প্যালামেডিসের কাছে ধরা পড়ে যুদ্ধে অংশগ্রহণ করতে বাধ্য হন। অডিসিউসের দুঃসাহসী পরিকল্পনার কারণেই সুদীর্ঘ ট্রয় যুদ্ধের অবসান ঘটে। তার পরামর্শেই ট্রোজানদের প্রতারিত করার জন্য বিখ্যাত ট্রয়ের ঘোড়া নির্মিত হয়। যুদ্ধশেষে স্বদেশ প্রবর্তনের সময় তিনি মহা সসুদ্র দেবতা পোসাইডেনের কোপে পড়ে পথভ্রষ্ট হন। এই কাহিনী নিয়েই রচিত হয়েছে হোমারের অডিসি মহাকাব্য। নিজের রাজ্য ইথাকায় ফিরে আসার কিছুকাল পর তিনি পুত্র টেলেগোনাস কর্তৃক নিহত হন। টেলেগোনাস ছিল কুহকিনী সার্সির গর্ভজাত পুত্র। পিতার কাছে আপন পরিচয় প্রদানের জন্য সে ইথাকায় আগমন করলে ভুল বোঝাবুঝির কারণে পিতা পুত্রের আগেই যুদ্ধ বাধে এবং অডিসিউস নিহত হন।
পাহুনা: দ্য লিটল ভিজিটরস
পাহুনা: দ্যা লিটল ভিজিটরস ২০১৮ সালের ভারতীয় নেপালি ভাষার সিকিমে চিত্রিত হওয়া একটি চলচ্চিত্র। চলচ্চিত্রটি পরিচালনা করেছেন পাখী তাইরিওয়ালা এবং প্রযোজনা করেছেন প্রিয়াঙ্কা চোপড়া ও মধু চোপড়া। চলচ্চিত্রটি পার্পল পেবল পিকচার্সের অধীনে নির্মিত হয়েছে।
পটভূমি
চলচ্চিত্রটিতে অপ্রিতিকর অবস্থায় পড়া তিনজন শিশুর আবেগ, ভাষা এবং ভৌগোলিক বাঁধা অতিক্রমের গল্প চিত্রিত করা হয়েছে।
পুরস্কার
চলচ্চিত্রটি জার্মানির শ্লিঙ্গেল আন্তর্জাতিক শিশু চলচ্চিত্র উৎসবে আন্তর্জাতিক ফিচার ফিল্ম বিভাগে বিশেষ উল্লেখ লাভ করেছে।
পি. পি. মালহোত্রা
'''পি. পি. মালহোত্রা''' ভারতের সুপ্রিম কোর্টের একজন সিনিয়র আইনজীবী। ২০০৪ সালে, তিনি ভারতের অতিরিক্ত সলিসিটর জেনারেল নিযুক্ত হন এবং মে ২০১৪ এই পদে বহাল ছিলেন।
মালহোত্রা দিল্লি হাইকোর্ট এবং ভারতের সুপ্রিম কোর্টের বিচার আদালতে আইন অনুশীলন করেছেন এবং ১৯৮৮ সালে চাকরি নিযুক্ত হওয়ার পর ১২ বছর ভারত সরকারের কাউন্সেল হিসাবে ছিলেন।
চাঁদ মাল লোধা
চাঁদ মাল লোধা (১৮ জুলাই ১৯১৮ – ২৮ জানুয়ারী ২০১২) রাজস্থান হাইকোর্ট এবং গুয়াহাটি হাইকোর্টের একজন প্রধান বিচারপতি ছিলেন।
তিনি ১৯১৮ সালে রাজস্থানের যোধপুরে জন্মগ্রহণ করেন এবং ১৯৪০ সালে এলাহাবাদ থেকে স্বর্ণপদক বিজয়ী এলএলবি হিসাবে স্নাতক সম্পন্ন করেন। তিনি ১৯৬৭ সালে রাজস্থান হাইকোর্টের বিচারপতি নিযুক্ত হন এবং পরে ১৯৭৮ সালে গুয়াহাটি হাইকোর্টের প্রধান বিচারপতি হন।
সূরা ফাজ্‌র
আল ফাজ্‌র (سورة الفجر) কুরআনের ৮৯তম সূরা। আল ফাজ্‌র শব্দের অর্থ ভোর। এই সূরাটি কুরআনের ৩০তম পারায় অবস্থিত। এতে ৩০টি আয়াত আছে। এই সূরাতে প্রাচীনকালের কয়েকটি অবিশ্বাসী জাতির ধ্বংস হওয়ার কাহিনী বর্ণনা করা হয়েছে। এছাড়া অর্থলিপ্সু ও নির্দয় লোকদের সমালোচনাও এই সূরায় বিদ্যমান। এখানে সৎ ও সত্যপন্থীদেরকে জান্নাতের সুসংবাদও দেয়া হয়েছে। এই সূরার শুরুতে প্রভাত বেলার শপথ করে বক্তব্য সূচনা করা হয়েছে।
নামকরণ
সূরাটির প্রথম শব্দ 'আল ফাজ্‌র' এর নাম হিসেবে নেয়া হয়েছে। যার অর্থ হচ্ছে ভোরবেলা। উক্ত সূরাটিতে আল্লাহ পাঁচটি বস্তুর নাম উল্লেখ করে শপথ নিয়েছেন।
মূল বক্তব্য
মৃত্যু-পরবর্তী জীবনের পুরস্কার ও শাস্তির বিষয়টি এই সূরায় প্রমাণ করা হয়েছে। মক্কার অবিশ্বাসীগণ পরকালকে অস্বীকার করত; তাই সেই সময় নাজিল হওয়া সূরাসমূহে পরকালের বাস্তবতা ও যথার্থতার পক্ষে যুক্তি পেশ করা হয়েছে। এই সূরাটিতেও বিভিন্ন ইতিহাস ও যুক্তি পেশের মাধ্যমে পরকালের বিষয়টি প্রমাণ করা হয়েছে। সূরাটির শুরুতেই কয়েকটি বিষয়ের শপথ করে জিজ্ঞাসা করা হয়েছে যে, এর মধ্যে বুদ্ধিমান মানুষদের জন্য বিবেচ্য বিষয় আছে কিনা। এখানে দিন রাতের আবর্তনের শপথ করার ব্যাখ্যা এই যে, যে স্রষ্টা একটি সুনিয়ন্ত্রিত পদ্ধতিতে দিন রাতের আবর্তন ঘটাতে সক্ষম, তার জন্য পরকাল প্রতিষ্ঠা করা এবং প্রতিফল প্রদান করা মোটেই কঠিন কিছু নয়। এর পর মানবেতিহাস থেকে আদ, সামুদ ও ফিরাউনের ধ্বংস হবার উদাহরণ দিয়ে বলা হয়েছে, যারা দুনিয়াতে বিপর্যয় সৃষ্টিকারী তাদেরকে যথাসময়ে পাকড়াও করাই আল্লাহ্‌র নীতি। এই পৃথীবিতে যার যা ইচ্ছা তা করার অধিকার নেই, বরং আল্লাহ সর্বদা নজর রেখে চলেছেন যেন এখানে বিপর্যয় সৃষ্টি না হয়; তিনি পরকালে তো বটেই, প্রয়োজনে দুনিয়ার জীবনেও শাস্তি প্রদান করে থাকেন। ন্যায়পরায়ণতার দাবী এটাই যে, ভাল এবং মন্দ উভয় রকম কাজেরই যথাযোগ্য প্রতিফল থাকা উচিত। এরপর এই সূরায় অর্থলিপ্সা ও অনাথদের প্রতি নির্দয়তার সমালোচনা করা হয়েছে। সবশেষে বলা হয়েছে, ভাল এবং মন্দ উভয় কাজেরই যোগ্য প্রতিদান পরকালে প্রদান করা হবে।
আলকরণ ওয়ার্ড
আলকরণ বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
আলকরণ ওয়ার্ডের আয়তন ০.৭৫ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী আলকরণ ওয়ার্ডের মোট জনসংখ্যা ১৭,৮৫৭ জন। এর মধ্যে পুরুষ ১০,৯২৭ জন এবং মহিলা ৬,৯৩০ জন। মোট পরিবার ৩,৪৮৫টি।
অবস্থান ও সীমানা
চট্টগ্রাম সিটি কর্পোরেশনের মধ্যাংশে আলকরণ ওয়ার্ডের অবস্থান। এর পূর্বে ৩৩নং ফিরিঙ্গি বাজার ওয়ার্ড ও ৩২নং আন্দরকিল্লা ওয়ার্ড; উত্তরে ২২নং এনায়েত বাজার ওয়ার্ড ও ১৫নং বাগমনিরাম ওয়ার্ড; পশ্চিমে ৩০নং পূর্ব মাদারবাড়ী ওয়ার্ড এবং দক্ষিণে ২৯নং পশ্চিম মাদারবাড়ী ওয়ার্ড, ৩০নং পূর্ব মাদারবাড়ী ওয়ার্ড, কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।
প্রশাসনিক কাঠামো
আলকরণ ওয়ার্ড চট্টগ্রাম সিটি কর্পোরেশনের আওতাধীন ৩১নং ওয়ার্ড। এ ওয়ার্ডের উত্তরাংশের প্রশাসনিক কার্যক্রম চট্টগ্রাম সিটি কর্পোরেশনের কোতোয়ালী থানার ও দক্ষিণাংশ সদরঘাট থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
শিক্ষা ব্যবস্থা
২০১১ সালের আদমশুমারি অনুযায়ী আলকরণ ওয়ার্ডের সাক্ষরতার হার ৭৩.৭%। এ ওয়ার্ডে ১টি আইন কলেজ, ১টি স্কুল এন্ড কলেজ, ৪টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩১নং আলকরণ ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
দানি কারভাহাল
দানিয়েল কারভাহাল রামোস (Dani Carvajal, ; জন্ম: ১১ জানুয়ারি ১৯৯২; দানি কারভাহাল নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
১৯৯৯–২০০০ মৌসুমে, মাত্র ৭ বছর বয়সে, স্পেনীয় ফুটবল ক্লাব এডিসিআর লেমান্সের যুব পর্যায়ের হয়ে খেলার মাধ্যমে কারভাহাল ফুটবল জগতে প্রবেশ করেছেন এবং পরবর্তীকালে রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ৬৮ ম্যাচে ৩টি গোল করেছেন। অতঃপর ২০১২–১৩ মৌসুমে তিনি প্রায় ৫ মিলিয়ন ইউরোর বিনিময়ে জার্মান ক্লাব বায়ার লেভারকুজেনে যোগদান করেছেন। ২০১৩–১৪ মৌসুমে, তিনি প্রায় ৭ মিলিয়ন ইউরোর বিনিময়ে বায়ার লেভারকুজেন হতে স্পেনীয় ক্লাব রিয়াল মাদ্রিদে যোগদান করেছেন।
প্রারম্ভিক জীবন
দানিয়েল কারভাহাল রামোস ১৯৯২ সালের ১১ই জানুয়ারি তারিখে স্পেনের লেগানেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কারভাহাল স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি স্পেন অনূর্ধ্ব-১৯ দলের হয়ে ২০১১ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে অষ্টমবারের মতো শিরোপা ঘরে তুলতে সক্ষম হয়েছিল। অতঃপর ২০১৩ স্পেন অনূর্ধ্ব-২১ দলের হয়ে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইতালি অনূর্ধ্ব-২১ দলকে ৪–২ গোলের ব্যবধানে পরাজিত করে শিরোপা জয়লাভ করেছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। স্পেনের বয়সভিত্তিক দলের হয়ে তিনি প্রায় ৫ বছরে ২১ ম্যাচে অংশগ্রহণ করে ১টি গোল এবং ২টি শিরোপা জয়লাভ করেছেন। তিনি ২০১৩ সালের ৫ই সেপ্টেম্বর তারিখে অনুষ্ঠিত ম্যাচে অস্ট্রিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন; এছাড়াও উক্ত ম্যাচে তিনি ২টি অ্যাসিস্ট করেছেন।
২০১৪ সালের ৪ঠা সেপ্টেম্বর তারিখে, মাত্র ২২ বছর ৭ মাস ২৪ দিন বয়সে, ডান পায়ে ফুটবল খেলায় পারদর্শী কারভাহাল ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৭৮তম মিনিটে মধ্যমাঠের খেলোয়াড় ইস্কোর বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১২ নম্বর জার্সি পরিধান করে রক্ষণভাগের খেলোয়াড় হিসেবে খেলেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল।
কারভাহাল রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ২০শে জুন তারিখে, তিনি ইরানের বিরুদ্ধে গ্রুপ পর্বে নিজেদের দ্বিতীয় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   উক্ত বিশ্বকাপে তিনি ৩ ম্যাচে ১টি অ্যাসিস্ট করেছেন।
খড়দহ
খড়দহ ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।
নামকরণ
কথিত আছে, নিত্যানন্দ মহাপ্রভু নৌকাযোগে গঙ্গা নদী তে যাওয়ার সময় স্থানীয় ভূস্বামীর কাছে সামান্য ব্রহ্মত্তোর ভূখণ্ড প্রার্থনা করেন। ভূস্বামী তাকে আপন ক্ষমতাবলে গঙ্গাবক্ষে ভদ্রাসন বানিয়ে নিতে বলেন ব্যাঙ্গচ্ছলে। ভূস্বামীর নিক্ষিপ্ত জলন্ত খড়ের আঁটি গঙ্গায় যেখানে গিয়ে পড়ে, প্রভু নিত্যানন্দের অলৌকিক ক্ষমতায় সেখানেই জেগে উঠল চর। এই থেকেই নাম হয় 'খড়দহ' ।
সাংস্কৃতিক ইতিহাস
বহু কাল আগের খড়দহ এখন লোকমুখে খড়দা। নাট্যকার ক্ষীরোদপ্রসাদ বিদ্যাবিনোদ র জন্মভূমি এবং রবীন্দ্রনাথের স্মৃতিধন্য স্থান। বিপ্রদাস পিপলাই র ‘মনসা বিজয়’ কাব্য এবং রবীন্দ্রনাথের বেশ কিছু রচনায় পাওয়া যায় খড়দহের উল্লেখ। তবে শ্রীপাট খড়দার খ্যাতি প্রধানত শ্রীশ্রীরাধা-শ্যামসুন্দর জীউয়ের মন্দিরের জন্যই। এই ঐতিহাসিক রাধা-শ্যামসুন্দর বিগ্রহ প্রতিষ্ঠাকে কেন্দ্র করেই ঘটেছিল সেই ধর্মবিপ্লব। শ্রীরাধা-শ্যামসুন্দর জীউয়ের মন্দির স্থানীয় বাসিন্দাদের মুখে হয়ে গিয়েছে ‘শ্যামের বাড়ি’। শ্রীশ্যামসুন্দরের মন্দিরের নিকটে কুঞ্জবাটী। চৈতন্য মহাপ্রভু র কাছ থেকে সমগ্র বাংলায় হরিনাম প্রচারের দায়িত্ব কাঁধে নিয়ে সূর্যদাস সরখেলের দুই কন্যার পাণিগ্রহণ করেন নিত্যানন্দ। তার পর কুঞ্জবাটীতেই সংসার। এখানেই বীরভদ্র গোস্বামীর জন্ম। এখানে নিত্যানন্দ র আগমনের সময় (১৫০০ খ্রিষ্টাব্দ নাগাদ) ছিল।
চৈতন্যভাগবতে উল্লেখ আছে, তবে আইলেন প্রভু খড়দহ গ্রামে। পুরন্দর পণ্ডিতের দেবালয় স্থানে।। খড়দহ গ্রামে প্রভু নিত্যানন্দ রায়। যত নৃত্য করিলেন – কথন না যায়।।
খড়দহের বিখ্যাত তান্ত্রিক সাধক প্রাণকৃষ্ণ বিশ্বাস তার পিতার প্রতিষ্ঠিত ১২টি মন্দিরের সঙ্গে নিজে এখানে আরও ১৪টি মন্দির নির্মাণ করিয়েছিলেন। তিনি আশি হাজার শালগ্রাম শিলা ও কুড়ি হাজার বাণলিঙ্গ শিবের একটি 'রত্নবেদী' প্রতিষ্ঠা করতে চেয়েছিলেন। তার অকাল প্রয়াণের পর থেকে এখনো জরাজীর্ণ অট্টালিকার অন্ধকার কক্ষে এই হাজার-হাজার শিলামূর্তি ছোট জৈন মূর্তির সাথে পূজিত হয়। তিনি জীবদ্দশায় প্রাণতোষিণীতন্ত্র, বৈষ্ণবামৃত, বিষ্ণুকৌমুদী, শব্দকৌমুদী, ক্রিয়াম্বুধি প্রভৃতি গ্রন্থ সংকলন করে বিনামূল্যে জনসাধারণের কাছে বিতরণ করেছিলেন।
জনসংখ্যার উপাত্ত
ভারতের ২০০১ সালের আদম শুমারি অনুসারে খড়দহ শহরের জনসংখ্যা হল ১১৬,২৫২ জন; এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮১%; পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%; তার চাইতে খড়দহ এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
শ্রীশ্রীরাধা-শ্যামসুন্দর জীউয়ের মন্দির
মন্দির বিগ্রহ নির্মিত হয় মালদহের নবাব প্রাসাদ তোরণের কষ্টিপাথরে, যা উদ্ধার করেন নিত্যানন্দ পুত্র বীরভদ্র গোস্বামী।
তোরণের কষ্টিপাথরটি কেমন করে মালদহ থেকে খড়দহে এল, সে সম্পর্কেও প্রচলিত অলৌকিক কাহিনি। জনশ্রুতি, বীরভদ্র কষ্টিপাথরটি ভাল করে খড়ে জড়িয়ে মালদহের গঙ্গায় ভাসিয়ে দিয়ে বলেছিলেন, ‘প্রভু, তুমি খড়দহে যাও!’ আবার কারও মতে, বীরভদ্র গোস্বামী বাঁশের মাচায় খড়ের আবরণ দিয়ে পাথরটি জলপথে ভাসিয়ে খড়দহে পাঠিয়েছিলেন। বলা হয়, পাথরটি জলে ভাসতে ভাসতে গঙ্গাতীরবর্তী আকনার (বর্তমান শ্রীরামপুর ) একটি স্নানের ঘাটে এসে আটকে যায়। ঘাটে স্নানরত বালকের দল পাথরটিকে খেলার ছলে ঠেলে দিতেই পাথর আবার ভাসতে ভাসতে এসে পৌঁছয় খড়দার ঘাটে। এখন এই ঘাটের নামই শ্যামসুন্দর ঘাট। বীরভদ্র খড়দহে পৌঁছে পাথরটিকে উদ্ধার করেন এবং ভাস্করকে ধ্যানে দেখতে পাওয়া কৃষ্ণ বিগ্রহের বিবরণ দিয়ে মূর্তি গড়তে বলেন। ওই কষ্টিপাথর থেকে তিনটি কৃষ্ণ বিগ্রহ তৈরি হয়।  এই তিন বিগ্রহের মধ্যে বীরভদ্র ধ্যানে দেখা সত্য, শিব ও সুন্দরের প্রকাশ দেখেন শ্যামসুন্দর বিগ্রহে। অন্য দুই বিগ্রহের একটি পাঠানো হয় আকনায় রুদ্র পণ্ডিতের কাছে। পণ্ডিত বিগ্রহকে বল্লভ জীউ (রাধাবল্লভ মন্দির) নামে প্রতিষ্ঠা করেন। দেবতার নামে আকনার নতুন নাম হয় বল্লভপুর। বীরভদ্র তৃতীয় বিগ্রহের নাম রাখেন ‘নন্দদুলাল’। নন্দদুলালকে বীরভদ্র পাঠান খড়দার অদূরে স্বামীবনে (সাঁইবোনা)  লক্ষণ পণ্ডিতের কাছে।
১৫৭১ খ্রিস্টাব্দের (৯৭৭ বঙ্গাব্দ) মাঘী পূর্ণিমায় অদ্বৈত আচার্য-এর জ্যেষ্ঠ পুত্র অচ্যুতানন্দ গোস্বামী শ্যামসুন্দরকে কুঞ্জবাটীতে প্রতিষ্ঠা করেন। পরে নিত্যানন্দের সহধর্মিণী জাহ্নবা দেবীর ইচ্ছেয় শ্রীশ্যামসুন্দরের বামে অষ্টধাতুর রাধিকা মূর্তি প্রতিষ্ঠিত হয়।
পরে কুঞ্জবাটীতে বিগ্রহসেবার যথেষ্ট জায়গার অভাব দেখা দিলে চারশো বছরেরও বেশি আগে নির্মিত হয় বর্তমান শ্যামসুন্দর মন্দির। বর্তমানে কুঞ্জবাটীতে নিতাই-গৌর এবং বীরভদ্র গোস্বামীর বিগ্রহ প্রতিষ্ঠিত।
শ্যামসুন্দর মন্দিরের গঠনশৈলী অভিনব। নাটমন্দিরের শেষ প্রান্ত থেকে মন্দিরটি দেখতে পালকির মতো। গর্ভগৃহে রুপোর সিংহাসনে অষ্টধাতুর শ্রীমতী ও শিলাময় অনন্তদেবের সঙ্গে রয়েছেন শ্রীশ্যামসুন্দর। হাতে মুরলী। প্রসন্ন গম্ভীর শান্ত মুখ। আয়ত চোখ। কথামৃতকার মহেন্দ্রনাথ গুপ্ত-র  সঙ্গে রামকৃষ্ণ পরমহংস খড়দহে এসে শ্যামসুন্দর দর্শন করেছেন। এসেছেন শ্রীমা সারদা দেবী ও। শ্রীশ্রীমা পরবর্তী কালে ভক্তদেরও বলেছেন, ‘‘ঠাকুর বলতেন, ‘দক্ষিণেশ্বরের ভবতারিণী, কালীঘাটের কালী আর খড়দার শ্যামসুন্দর— এঁরা জীবন্ত, হেঁটে চলে বেড়ান, কথা কন, ভক্তের কাছে খেতে চান।’ ’’
এই মন্দির বৈষ্ণব, শৈব ও শাক্ত ধর্মের মিলনক্ষেত্র। এখানে শ্রীকৃষ্ণের সঙ্গে পূজিত হন দশমহাবিদ্যা-র তৃতীয় মহাবিদ্যা ত্রিপুরসুন্দরী এবং নীলকণ্ঠ শিব। নিত্যানন্দ কুঞ্জবাটীতে দুর্গাপুজোরও প্রচলন করেছিলেন। আবার শ্রীকৃষ্ণ শ্রীরাধিকাকে কলঙ্ক থেকে বাঁচাতে বৃন্দাবনে কালী রূপ ধারণ করেছিলেন। তাই দীপান্বিতা অমাবস্যায় শ্যামকে ‘শ্যামা’রূপে আরাধনা করা হয়। দোল এবং রাস উৎসবে খড়দা যেন গুপ্ত বৃন্দাবন। এই দু’দিন বিগ্রহকে চতুর্দোলায় চাপিয়ে দোলমঞ্চ ও রাসমঞ্চে নিয়ে যাওয়া হয়। রাসের শেষ দিনে মন্দিরে ‘খিচুড়ি লুট’ উৎসবের সবচেয়ে জনপ্রিয় আমোদ। শ্রীরাধা-শ্যামকে নিবেদিত খিচুড়ি ভক্তেরা লুট করে নিয়ে যান। মন্দির সংলগ্ন পথের ধারে দাঁড়িয়ে অগণিত নর-নারী লুণ্ঠিত খিচুড়ির কণা আস্বাদ করে আনন্দে মেতে ওঠেন।
এভের্তোন সোয়ারেস
এভের্তোন সুসা সোয়ারেস (Everton Soares, ; জন্ম: ২২ মার্চ ১৯৯৬; এভের্তোন সোয়ারেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
এভের্তোন ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২৫ ম্যাচে ৩টি গোল করেছেন।
প্রারম্ভিক জীবন
এভের্তোন সুসা সোয়ারেস ১৯৯৬ সালের ২২শে মার্চ তারিখে ব্রাজিলের মারাকানাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ৭ই সেপ্টেম্বর তারিখে, ২২ বছর, ৫ মাস ও ১৬ দিন বয়সে, ডান পায়ে ফুটবল খেলায় পারদর্শী এভের্তোন মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় নেইমারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এভের্তোন সর্বমোট ২ ম্যাচে অংশগ্রহণ করেছেন।
পরিকল্পনা অনুমোদন
থাম্ব| One57, [[নিউ ইয়র্ক শহর|নিউ ইয়র্ক সিটির এক নির্মাণাধীন আকাশচুম্বী অট্টালিকা। এ ধরনের নির্মাণ পরিকল্পনা পাশের আগে স্থানীয়  বিল্ডিং কোডের অধীনে কঠোর পর্যবেক্ষণের মধ্য দিয়ে যেতে হয়।]] পরিকল্পনা অনুমোদন বা উন্নয়নমূলক কাজের অনুমতি বলতে কিছু কোন কিছু নির্মাণ বা সম্প্রসারণ (পুনঃসংস্কারসহ) এবং কখনও কখনও ধ্বংসযজ্ঞের জন্য প্রয়োজনীয় অনুমোদনকে বোঝায়। এটি সাধারণত বিল্ডিং পারমিট (বা নির্মাণের অনুমতি ) আকারে দেওয়া হয়।
উদাহরণস্বরূপ, ঘর নির্মাণ অনুমতি হচ্ছে বিল্ডিং কোডের বিষয় । এছাড়াও,এগুলোর পরিকল্পনার সাথে সম্মতি আছে কিনা তা পরীক্ষা করার জন্য একটি "প্লান চেক" (পিএলসিকে) রয়েছে। উদাহরণস্বরূপ, উচ্চ-ঘনত্বের শহরতলির মতো এটি অনুপযুক্ত জায়গায় নাইটক্লাব তৈরির অনুমতি পেতে পারে না। পরিকল্পনার অনুমোদনের মানদণ্ডগুলি নগর পরিকল্পনা ও নির্মাণ আইনের একটি অংশ এবং স্থানীয় সরকার দ্বারা নিযুক্ত নগর পরিকল্পনাবিদরা সাধারণত এগুলো পরিচালনা করেন।  যেমনঃ রাজউক হচ্ছে যেকোনো ধরনের বিল্ডিং নির্মাণের অনুমোদন প্রদান সংক্রান্ত একটি বৈধ সংস্থা। বাংলাদেশের রাজধানী ঢাকা শহরের সামগ্রিক পরিকল্পনা প্রস্তুত করার দায়িত্ব রাজউকের উপর অর্পণ করা হয়েছে,এছাড়াও প্রস্তুতকৃত পরিকল্পনাগুলো বাস্তবায়ন এবং ভবিষ্যতের উন্নয়ন নিয়ন্ত্রণ করাও সংস্থাটির কাজ। যেকোনো ধরনের নির্মাণের পূর্বে উক্ত জমির মালিককে রাজউকের কাছ থেকে 'ভূমি ব্যবহার ছাড়পত্র' নিতে হয়।
নির্মাণ কোডের শর্ত পূরণ না করলে জরিমানা, শাস্তিপ্রদান এবং অননুমোদিত নির্মাণ ধ্বংস করতে পারে।
সাধারণত, জাতীয়, আঞ্চলিক এবং স্থানীয় বিল্ডিং কোডের শর্তপূরণ নিশ্চিতের জন্য নির্মাণটি নির্মাণের সময় এবং সমাপ্তির পরে পরিদর্শন করতে হবে।
যেহেতু বিল্ডিং পারমিটগুলি সাধারণত নির্মাণ, কর্মসংস্থান, অর্থায়ন এবং গৃহসজ্জার সাথে সম্পর্কযুক্ত, তাই তারা প্রায়শই অর্থনীতির অন্যান্য ক্ষেত্রগুলোর উন্নয়নে একটি অগ্রণী সূচক হিসাবে কাজ করে।
সম্প্রচার
সম্প্রচার আইনের (যেটি সম্প্রচারেও ব্যবহৃত হয়) অংশ হিসাবে পৃথক-পৃথক রেডিও এবং টেলিভিশন স্টেশনগুলোকে তাদের রেডিও টাওয়ার এবং রেডিও অ্যান্টেনা নির্মাণের জন্য সাধারণত আবেদন করে অনুমতি নিতে হয়। জাতীয় সম্প্রচার কর্তৃপক্ষ এই ধরনের অনুমতিপত্র দিয়ে থাকে তবে স্থানীয় সরকার কর্তৃক প্রদত্ত অন্য কোনও অনুমতিকে অঞ্চল বিভাজন করে না। এই নির্মাণ অনুমতিপত্র কিন্তু সর্বক্ষেত্রে নির্মাণের পর স্টেশনটির পরিচালনার অনুমতি বোঝায় না। মার্কিন যুক্তরাষ্ট্রে, একটি নির্মাণ অনুমতি তিন বছরের জন্য বৈধ। এরপরে, স্টেশনটি তাদের কার্যক্রম পরিচালনার জন্য অবশ্যই একটি পূর্ণ লাইসেন্স পাবে, যার মেয়াদ সাত বছরের। এটি আলাদা সম্প্রচারের লাইসেন্স দ্বারা সরবরাহ করা হয়, যা মার্কিন যুক্তরাষ্ট্রের ফেডারেল যোগাযোগ কমিশনের (এফসিসি) "কভার লাইসেন্স" নামেও পরিচিত। টাওয়ারগুলির জন্য বিমান কর্তৃপক্ষের কাছ থেকে আরও অনুমতি বা নিবন্ধকরণের প্রয়োজন হতে পারে।
মার্কিন যুক্তরাষ্ট্রে,নতুন বাণিজ্যিক স্টেশনগুলির নির্মাণের অনুমতিগুলি,কারা লাইসেন্স সম্প্রদায়গুলোকে ভালো প্রতিদান দিবে তার মাধ্যমে নির্ধারণের এই প্রচলিত প্রক্রিয়ার পরিবর্তে অনুমতিগুলি নিলামের মাধ্যমে নির্ধারিত হয় । যদি প্রদত্ত ফ্রিকোয়েন্সি বরাদ্দে কমপক্ষে একজন non-commercial educational (এনসিই) আবেদনকারী বা কোনও NCE-সংরক্ষিত টিভি চ্যানেল বা এফএম এর সংরক্ষিত ব্যান্ড থাকে তারপরও তুলনামূলক প্রক্রিয়াটি অনুষ্ঠিত হয়, যদিও FCC আবেদনকারীদের প্রস্তাবিত রেডিও ফর্ম্যাট বিবেচনা করতে অস্বীকার করে ।
কানাডায়, কানাডিয়ান রেডিও-টেলিভিশন এবং টেলিযোগাযোগ কমিশন পারমিট প্রদানের ক্ষেত্রে প্রতিযোগিতামূলক প্রক্রিয়া বজায় রাখে যাতে করে স্টেশনগুলো প্রতিটি অঞ্চলে বিভিন্ন প্রোগ্রামের ব্যবস্থা রাখে এবং যত বেশি সম্ভব গ্রুপের রেডিও তরঙ্গগুলিতে মুক্ত বক্তৃতার সুযোগ নিশ্চিত করে।
ভূমধ্যসাগর
ভূমধ্যসাগর (Mediterranean Sea) এশিয়া,ইউরোপ ও আফ্রিকা মহাদেশের মধ্যবর্তী একটি সাগর। এটি জিব্রাল্টার প্রণালী দ্বারা আটলান্টিক মহাসাগরের সাথে সংযুক্ত এবং উত্তরে দক্ষিণ ইউরোপ ও তুরস্কের আনাতোলিয়া, দক্ষিণে উত্তর আফ্রিকা, পূর্বে লেভ্যান্ট এর দ্বারা প্রায় পুরোপুরি আবদ্ধ। যদিও সাগরটিকে মাঝে মাঝে আটলান্টিক মহাসাগরের অংশ হিসেবে বিবেচনা করা হয়। ভূতাত্ত্বিক প্রমাণ নির্দেশ করে যে ভূমধ্যসাগর প্রায় ৫৯ লক্ষ বছর আগে আটলান্টিক মহাসাগরের থেকে বিচ্ছিন্ন হয়ে গিয়েছিল এবং ৫৩ লক্ষ বছর আগে জানক্লিন বন্যায় পুনরায় পূর্ণ হওয়ার আগ পর্যন্ত আংশিক বা সম্পূর্ণভাবে প্রায় ৬ লক্ষ বছর ধরে শুষ্ক ছিল।
ভূমধ্যসাগরের আয়তন প্রায় ২৫ লক্ষ বর্গকিলোমিটার (৯,৬৫,০০০ বর্গমাইল) যা বৈশ্বিক মহাসাগরের পৃষ্ঠতলের মাত্র ০.৭%। কিন্তু জিব্রাল্টার প্রণালী দ্বারা আটলান্টিকের প্রধান জলভাগের সঙ্গে সংযুক্ত স্থানে এটি মাত্র ১৪ কিলোমিটার (৯ মাইল) প্রশস্ত। ভূমধ্যসাগরের গড় গভীরতা প্রায় ১,৫০০মি (৪৯২১ফুট) এবং সর্বোচ্চ গভীরতা ৫,২৬৭মি (১৭২৮০ ফুট) যা আয়োনীয় সাগরের ক্যালিপ্সো ডিপে অবস্থিত।এ স্থান অক্ষাংশের মধ্যে অবস্থিত।এর পূর্ব থেকে পশ্চিমের দৈর্ঘ্য অর্থাৎ জিব্রাল্টার প্রণালী থেকে ইস্কেন্দেরুন উপসাগরে তুরস্কের দক্ষিণ-পূর্বাঞ্চলীয় উপকূল পর্যন্ত দূরত্ব প্রায় ৪০০০ কিমি। উত্ত্র-দক্ষিণ বরাবর এর বিস্তৃতি একেক জায়গায় একেক রকম হয়ে থাকে। সবথেকে ক্ষুদ্র নদী পথটি অবস্থিত ট্রিয়েস্ট উপসাগর এবং সিদরা উপসাগরের মাঝে যার দৈর্ঘ্য প্রায় ১২০০ মাইল। পানির তাপমাত্রা শীতকালে মৃদু এবং গ্রীষ্মে উষ্ণ হয় এবং শীতের মাসগুলোতে বেশিরভাগ বৃষ্টিপাত হওয়া ভূমধ্যসাগরীয় জলবায়ু হিসেবে পরিচিত। এর উপকূল রেখা থেকে উষ্ণ মরুভূমি খুব একটা দূরে নয়, তবে উপকূল গুলোতে উপকূলিয় আবহাওয়া বিদ্যমান।
প্রাচীন কালে বণিক ও ভ্রমণকারীদের জন্য সমুদ্র ছিল একটি গুরুত্বপূর্ণ পথ, যা এই অঞ্চলের মানুষের মধ্যে বাণিজ্য ও সাংস্কৃতিক বিনিময়ের পথ করে দিয়েছিলো। অনেক আধুনিক সমাজের উৎপত্তি এবং বিকাশ বোঝার জন্য ভূমধ্যসাগরীয় অঞ্চলের ইতিহাস অত্যন্ত গুরুত্বপূর্ণ। রোমান সাম্রাজ্য বহু শতাব্দী ধরে ভূমধ্যসাগরে সামুদ্রিক আধিপত্য বজায় রেখেছিল।
ঘড়ির কাঁটার ক্রমে ভূমধ্যসাগরকে ঘিরে থাকা দেশগুলি হল স্পেন, ফ্রান্স, মোনাকো, ইতালি, স্লোভেনিয়া, ক্রোয়েশিয়া, বসনিয়া ও হার্জেগোভিনা, মন্টিনিগ্রো, আলবেনিয়া, গ্রীস, তুরস্ক, সিরিয়া, লেবানন, ইসরাইল, ফিলিস্তিন, মিশর, লিবিয়া, তিউনিসিয়া, আলজেরিয়া এবং মরক্কো; মাল্টা এবং সাইপ্রাস এই সমুদ্রের দ্বীপ দেশ। এছাড়াও, উত্তর সাইপ্রাসের বিতর্কিত অঞ্চল এবং কিছু ছিটমহল, বিশেষ করে জিব্রাল্টার এবং সেউতা সমুদ্রের উপকূলে অবস্থিত। আলেকজান্দ্রিয়া হল বৃহত্তম উপকূলীয় মানববসতি। নদির অবাহিকাগুলো অন্যান্য দেশগুলির একটি বড় সংখ্যাকে এই সমুদের সাথে যুক্ত করেছে, নীলনদ ভূমধ্যসাগরে পতিত হওয়া দীর্ঘতম নদী।
প্রাচীন সভ্যতা
ধ্রুপদী প্রাচীনত্বের সবচেয়ে উল্লেখযোগ্য ভূমধ্যসাগরীয় সভ্যতাগুলি ছিল গ্রীক নগর রাষ্ট্র, পারস্য এবং ফিনিশিয়ানরা উভয়ই ভূমধ্যসাগরের উপকূলে ব্যাপকভাবে উপনিবেশ স্থাপন করেছিল।
পারস্যের প্রথম দারিয়াস, যিনি প্রাচীন মিশর জয় করেছিলেন, ভূমধ্যসাগরকে লোহিত সাগরের সাথে সংযুক্ত করার জন্য একটি খাল খনন করেছিলেন। দারিয়াসের খালটি দুটি ট্রাইমেমের (একধরণের দাড়টানা জাহাজ) পাশাপাশি চলাচলের জন্য যথেষ্ট প্রশস্ত ছিল এবং খাল দিয়ে লোহিত সাগর থেকে ভুমধ্যসাগরে পৌছতে চার দিন সময় লাগত।
পরে, যখন অগাস্টাস রোমান সাম্রাজ্য প্রতিষ্ঠা করেন, রোমানরা ভূমধ্যসাগরকে মেরে নস্ট্রাম ("আমাদের সাগর") বলে উল্লেখ করতো। পরবর্তী ৪০০ বছর ধরে, রোমান সাম্রাজ্য সম্পূর্ণরূপে ভূমধ্যসাগর এবং জিব্রাল্টার থেকে লেভান্ট পর্যন্ত এর সমস্ত উপকূলীয় অঞ্চল নিয়ন্ত্রণ করতে থাকে।
২০১৯ সালে, আকদেনিজ ইউনিভার্সিটির আন্ডারওয়াটার রিসার্চ সেন্টারের প্রত্নতাত্ত্বিক বিশেষজ্ঞদের দল তুরস্কের উপকূলবর্তী ভূমধ্যসাগরে ৩,৬০০ বছর আগের একটি জাহাজের ধ্বংসাবশেষ আবিষ্কার করে। জাহাজে পাওয়া ১.৫ টন তামার বিশুদ্ধ আকরিক এর সাহাজ্যে জাহাগটির বয়স অনুমান ক্রা হয়েছিল। আনাতোলিয়ার গভর্নর মুনির কারালোগলু এই মূল্যবান আবিষ্কারটিকে "পানির নিচের গোবেকলি তেপে" হিসাবে বর্ণনা করেছিলেন৷ এটি নিশ্চিত করা গিয়েছে যে জাহাজের ধ্বংসাবশেষটি ১৬০০ খ্রিস্টপূর্বাব্দের,যা ১৪০০ খ্রিস্টপূর্বাব্দের "উলুবুরুন জাহাজের ধ্বংসাবশেষ" থেকেও পুরানো৷
মধ্যযুগ ও সম্রাজ্য
৪৭৬ সালের দিকে পশ্চিম রোমান সাম্রাজ্যের পতন ঘটে। ৪র্থ শতকে সম্রাজ্যের পুর্বাংশ বাইজেন্টাইন সাম্রাজ্য নাম নিয়ে রোমান আধিপত্য বজায় রাখে প্রাক্তন সম্রাজ্যের পূর্ব অংশে। ৭ম শতকে আরেকটি পরাশক্তির আবির্ভাব হয়, যা সাথে নিয়ে এসেছিলো ইসলাম ধর্ম। খুব দ্রুতই এই শক্তি ভুমধ্যসাগরীয় অঞ্চলে ছড়িয়ে পড়ে, এবং এর সর্বচ্চো বিস্তার কালে, উমাইয়াদের সময়ে সমস্ত পূর্ব এবং দক্ষিণ উপকূলে এই সম্রাজ্য বিস্তার লাভ করে এখানে স্থায়ি প্রভাব রেখে যায়।
প্রাথমিক মুসলিম বিজয় পূর্ব এবং পশ্চিম ইউরোপের মধ্যকার বানিজ্য পথে বাধা সৃষ্টি করে এবং পুর্বের এশিয় দেশগুলির সাথে ইউরপের বানিজ্য বাধাগ্রস্থ করে। যা কাসপিয়ান সাগর ঘিরে গরে ওঠা নতুন বানিজ্য পথ সৃষ্টিতে পরোক্ষ ভূমিকা রাখে। মিশরের পরিবর্তে পূর্বের দেশেরগুলো থেকে শস্য আমদানি শুরু হয়। পূর্বের বিলাসপন্য যেমং সিল্ক এবং মশলা মিশর এবং ভেনিস ও কনসট্যান্টিনোপেল এর বন্দরগুলোতে আসতে শুরু করে। ভাইকিং দের আক্রমণ এই বানিজ্য পথকে আর অধীকতর বাধাগ্রস্থ করে এবং এ বানিজ্য পথে স্থবিরতা নেমে আসে। যাইহক, নর্সমেনরা নরওয়ে থেকে শ্বেত সাগর মাধ্যমএ নতুন বানিজ্য পথসৃষ্টি করে, এবং একি সাথে স্পেন থেকে বিলাস পণ্য আমদানি অব্যাহত রাখে। ৮ম শতকের মাঝামাঝি বাইজেন্টাইনরা উত্তর-পুর্ব অংশের দখল ফিরে পায়। অপরদিকে আরব আক্রমণ থেকে সুরক্ষার জন্য ভেনিসীয় জাহাজগুলোতে সমরাস্ত্রীয়করণ শুরু হয় এবং এশিয়া থেকে ভেনিসের বন্দরে পণ্য আসতে থাকে। বাম|থাম্ব|১৫৭১ সালের [[লিওপান্ত যুদ্ধ যার সমাপ্তি ঘতেছিলো উসমানীয়দের ওপর ইউরপের হলি লীগ এর বিজয়ের মাধ্যমে।]] ফাতিমীয়রা ক্রুসেডের আগ পর্যন্ত ইতালির নগর রাষ্ট্র, যেমনঃ আমালফি রাজ্য এবং জেনোয়ার সাথে বানিজ্য সম্পর্ক বজায় রেখেছিলো। ৯৯৬ সালের দস্তাবেজ থেকে আলামফির বনিকদের কায়রোতে বসবাসের প্রমান পাওয়া যায়। আরেকতি চিঠিতে জেনোয়ানদের সাথে আলেকজান্দ্রিয়ার বানিজ্য সম্পর্কের প্রমাণ পাওয়া যায়। ১০৬০ সাল নাগাদ খলিফা আল মুসতানজির ল্যাটিনদের পরিবর্তে আলমাফিদের জেরুজালেমে থাকার অনুমতি প্রদান করেন।
ক্রুসেডের ফলে ইউরপের সাথে দখলকৃত অঞ্চলের নতুন বানিজ্য সম্পর্ক গড়ে ওঠে। জেনোয়া। ভেনিস এবং পিসা ক্রুসেডারদের নিয়ন্ত্রণাধীন অঞ্চলে উপনিবেশ গড়ে তোলে এবং এর মাধ্যমে প্রাচ্যের সাথে বনিজ্যের নিয়ন্ত্রন লাভ করে। এই উপনিবেশগুলোর মাধ্যমে তাঁরা প্রাচ্যের দেশগুলোর সাথে বানিজ্য করতো। যদিও কেউসেডারদের পতনের পর এবং মুসলিম শাসকদের দ্বারা পোপের সাথে বানিজ্যে অবরোধ আরোপের ফলে এ বানিজ্য বাধাগ্রস্থ হয়েছিলো, তবুও এ বানিজ্য পথ চলমান থাকে।
ইউরোপ ঘুড়ে দাঁড়ায় এবং মধ্যযুগে রেনেসাঁ শুরু হলে আরো সুসংগঠিত এবং এককেন্দ্রিক রাষ্ট্রের উদ্ভব হয়। থাম্ব|১৮১৬ সালের আগস্টে ইঙ্গ-ওলোন্দাজ নৌবহর কর্তৃক আলজিয়ার্সে বমাবর্ষন, এর উদ্দেশ্য ছিলো ইউরোপীয় কৃতদাসদের মুক্তির জন্য হুমকি প্রদান করা। আনাতোলিয়াতে অটোম্যানদের ক্ষমতা বাড়তে থাকে এবং তাঁরা কন্সট্যান্টিনোপেল দখলের মাধ্যমে বাইজ্যানটাইন সম্রাজ্যের সমাপ্তি ঘটায়। ১৬০০ সাল নাগাদ অটোমানরা সমুদ্রের পূর্বাংশের বেশিরভাগেরই নিয়ন্ত্রণ লাভ করে এবং দক্ষিণ ফ্রান্স (১৫৪৩-১৫৪৪), আলজেরিয়া ও তিউনিশিয়াতে তাঁরা নৌবহর স্থাপন করে। হাইরেদ্দীন বারবারোসা সাগরে আধীপত্যের প্রতীক হয়ে ওঠেন পার্ভারজা যুদ্ধ (১৫৩৮) জয়ের মাধ্যমে। ইউরপীয়রা আবারো ভূমধ্যসাগরে তাদের দৃষ্টি নিবন্ধ করে এবং ১৫৭১ সালে লেপান্তো যুদ্ধে অটোম্যানদের শক্তির পরীক্ষা দিতে হয়ে ছিলো। এই যুদ্ধ ছিলো দাড়টানা জাহাদের শেষ যুদ্ধ।
পশ্চিম ভূমধ্যসাগরে উত্তর -পশ্চিম আফ্রিকার বার্বারি জলদস্যুরা খ্রিস্টান এবং ইউরপীয় জাহারের শিকারে নেমেছিলো। রবার্ট ডেভিসের মতে, জলদস্যুরা ১৬ ও ১৯ শতকের মাঝামাঝি ১০ লক্ষ থেকে ১০ লক্ষ ২৫ হাজারের মত ইউরপীয়দের কৃতদাস হিসেবে বন্দি করেছিলো।
মহাসাগরের মাধ্যমে বানিজ্যপথ চালু হলে তা এখানের বানিজ্যকে পুরপুরি প্রভাবিত করেছিলো। একসময়ে ইউরপ ও প্রাচ্যের অধিকাংশ বানিজ্য এপথে হলেও ১৪৯০ এর দিকে বানিজ্য ভারত মহাসাগর কেন্দ্রিক হয়ে পড়ে। এর মাধ্যমে আটলান্টিক মহাসাগর হয়ে প্রাচ্যকে থেকে মশলা এবং অন্যান্য পণ্য ইউরোপে আসতে শুরু করে।
এই সাগরটি এরপরো কৌশলগত দিক দিয়ে গুরুত্বপূর্ণ ছিলো। জিব্রাল্টারের ওপর ব্রিটিশ কতৃত্ব উত্তর আফ্রিকা ও দক্ষিণ পশ্চিম এশিয়াতে তাদের প্রভাব বিস্তারে ভূমিকা রাখে। বিশেষত আবুরকির যুদ্ধ (নীল নদের যুদ্ধ) এবং ট্রাফালগার যুদ্ধের মাধ্যমে তাদের একক আধীপত্য স্থাপিত হয়। প্রথম ও দ্বিতীয় বিশ্বযুদ্ধকালে ভূমধ্যসাগর নৌযুদ্ধের ক্ষেত্র হয়ে ওঠে।
১৮৬৯ সালে সুয়েজ খাল উনমুক্ত হলে তা ইউরপ ও এশিয়ার বানিজ্যে মৌলিক পরিবর্তন আনে। তখন এশিয়া এর পূর্ব আফ্রিকা হয়ে নতুন দ্রততর নৌপথের সৃষ্টি হয়। এর প্রভাবে ভুমধ্যসাগরীয় বন্দরগুলোর গুরুত্ব বাড়তে থাকে এবং তাদের অর্থনৈতিক জাগরণ দেখা দেয়। ১ম ও ২য় বিশ্বযুদ্ধ, সুয়েজ সংকট এবং স্নায়ুযুদ্ধ আবার দৃষ্টিবিন্দু উত্তর ইউরপের বন্দরের দিকে ফিরিয়ে নেয় এবং দক্ষীনের বন্দরগুলোর প্রভাবে পরিবর্তন দেখা দেয় নতুন সিল্ক রোড ও মুক্ত বানিজ্য স্থাপনের মাধ্যমে।
২১শ শতক ও অভিবাসন
২০১৩ সালে মাল্টার রাষ্ট্রপতি অভিবাসীবাহী নৌকাডুবির ফলে অভিবাসীদের মৃত্যুর কারণে ভুমধ্যসাগরকে একটা কবরস্থান বলেছিলেন। ইউরোপীয় সংসদের সভাপতি মার্টিন শুলজ ইউরোপের অভিবাসননীতিকে দায়ী করে বলেছিলেন, "ইউরোপ ভূমধ্যসাগরকে একতি কবরস্থানে রূপান্তরিত করেছে।" আজারবাইজানের এক কর্মকর্তা বলেছিলেন,"এটা এমন এক কবরখানা... যেখানে মানুষ মৃত্যু বরন করে।"
২০১৩ সালের লাম্পেদুসা অভিবাসীদের জাহাজ ডুবির পর ইতালির সরকার "অপারেশন মারে রস্ট্রাম" নামে ভূমধ্যসাগরে তাদের জাতীয় নজরদারীকে আর জোরদার করেছে। এর উদ্দেশ্য মানবিক বিবেচনায় শরনার্থীদের রক্ষা করা এবং মানবপাচারকারীদের গ্রেফতার করা। শুধু ২০১৫ তেই ১০ লাখেরও বেশি শরনার্থী ইউরোপের উদ্দেশ্যে ভুমধ্যসাগর পাড়ী দিয়েছিলো।
ভূগোল
ভূমধ্যসাগর সংযুক্ত করেছেঃ
ভূতত্ত্ব
ভূমধ্যসাগরের ভূতাত্ত্বিক ইতিহাস জটিল। সামুদ্রিক ভূত্বকের অধীনস্থ, সমুদ্র অববাহিকাকে একসময় প্রাচীন টেথিস মহাসাগরের একটি টেকটোনিক অবশিষ্টাংশ বলে মনে করা হত; এটি এখন স্বল্প বয়সী অববাহিকা হিসাবে পরিচিত, যাকে বলা হয় নিওথিস, যা প্রথম ট্রায়াসিক এবং প্রারম্ভিক জুরাসিক সময়ে আফ্রিকান এবং ইউরেশীয় প্লেটের মিলনের ফলে গঠিত হয়। যেহেতু এটি একটি শুষ্ক অঞ্চলের প্রায় স্থলবেষ্টিত জলাধার, তাই ভূমধ্যসাগরে প্রচুর বাষ্পীভবন এবং বাষ্পীভবনের ফলে প্রচুর বৃষ্টিপাত হয়ে থাকে। মেসিনিয়ান লবণাক্ততা সংকট শুরু হয়েছিল প্রায় ৬০ লক্ষ বছর আগে যখন ভূমধ্যসাগর স্থলবেষ্টিত হয়ে যায় এবং তারপরে মূলত শুকিয়ে গিয়েছিলো। তল থেকে দশ লক্ষ ঘন কিলোমিটারেরও বেশি নীচে লবণের আমানত রয়েছে - এই স্তর কিছু জায়গায় তিন কিলোমিটারেরও বেশি পুরু।
বিজ্ঞানীরা অনুমান করেন যে সাগরটি শেষবার প্রায় ৫.৩ মিলিয়ন বছর আগে, দুই বছরেরও কম সময়ের মধ্যে জ্যানক্লিয়ান বন্যায় পানিপূর্ণ হয়েছিল। আটলান্টিক মহাসাগর থেকে একটি ভাঙ্গণের ফলে সৃষ্ট নতুন জলপথের মাধ্যম,যাকে এখন জিব্রাল্টার প্রণালী বলা হয়,আমাজন নদীর বর্তমান প্রবাহের চেয়ে প্রায় তিন অর্ডার বেশি মাত্রার (এক হাজার গুণ) পানি ঢুকেছিলো।
কোনারডিহি
কোনারডিহি ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোনারডিহি শহরের জনসংখ্যা হল ৮২৪৮ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে কোনারডিহি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কোলাঘাট
কোলাঘাট পশ্চিমবঙ্গের পূর্ব মেদিনীপুর জেলার একটি সেন্সাস টাউন। এই শহরটি তমলুক মহকুমার পাঁশকুড়া-২ সমষ্টি উন্নয়ন ব্লকে অবস্থিত। কোলাঘাট পাঁশকুড়া-২ ব্লকের সদর। এখানে পশ্চিমবঙ্গ বিদ্যুৎ উন্নয়ন পর্ষদের অধীনস্থ কোলাঘাট তাপবিদ্যুৎ কেন্দ্র রয়েছে।
কোলাঘাট শহর রূপনারায়ণ নদের তীরে অবস্থিত। নদীর তীরে একটি জনপ্রিয় চড়ুইভাতি কেন্দ্র রয়েছে। বড়দিন ও ইংরেজি নববর্ষ উপলক্ষে এখানে প্রচুর জনসমাগম হয়। কোলাঘাট শহরটি ইলিশ মাছের জন্যও বিখ্যাত।
ভূগোল
কোলাঘাট অক্ষ-দ্রাঘিমাংশে অবস্থিত। শহরটি তমলুক মহকুমার পাঁশকুড়া-২ সমষ্টি উন্নয়ন ব্লকে অবস্থিত। পাঁশকুড়া-২ ব্লকের সদর কোলাঘাট। শহরটি কোলাঘাট থানার অধীনে রয়েছে।
জনপরিসংখ্যান
২০০১ সালের ভারতের জনগণনার হিসাব অনুযায়ী, কোলাঘাটের জনসংখ্যা ২৩,৭০৭। এর মধ্যে ৫১% পুরুষ ও ৪৯% নারী। কোলাঘাটের গড় সাক্ষরতার হার ৭১%। এই হার জাতীয় হারের (৫৯.৯%) তুলনায় অনেকটাই বেশি। পুরুষ সাক্ষরতার হার ৭৮% ও নারী সাক্ষরতার হার ৬৪%। কোলাঘাটের জনসংখ্যার ১১% ছয় বছর বা তার কম বয়সী।
অর্থনীতি
পশ্চিমবঙ্গ সরকারের পশ্চিমবঙ্গ বিদ্যুৎ উন্নয়ন পর্ষদ কোলাঘাটে একটি ৬ X ২১০ মেগাওয়াটের তাপবিদ্যুৎ কেন্দ্র চালায়। এটিই এখানকার বৃহত্তম রাষ্ট্রীয় শিল্পোদ্যোগ।
পরিবহণ
কোলাঘাট স্বর্ণ চতুর্ভূজের উপর অবস্থিত। এখানে রূপনারায়ন নদীর উপর কোলাঘাট ব্রিজ বা শরৎ সেতু নির্মিত হয়েছে।এই শহর ডানকুনি থেকে ৫৪.৪ কিলোমিটার ও খড়গপুর থেকে ৬০.৪৫ কিলোমিটার দূরে অবস্থিত।
১৭২৫ খ্রিস্টাব্দ পর্যন্ত ক্রিকেটের ইতিহাস
right|thumb|250px|১৭২০-এর দশকের একটি ক্রিকেট ব্যাট; আধুনিক হকি স্টিকের মত দেখতে এই ব্যাটটিই এ পর্যন্ত সংরক্ষিত প্রাচীনতম ক্রিকেট ব্যাট ১৭২৫ খ্রিস্টাব্দ পর্যন্ত ক্রিকেটের ইতিহাস শিরোনামের এই নিবন্ধে মূলত ক্রিকেটের উৎপত্তি থেকে শুরু করে ইংল্যান্ডে একটি প্রধান ক্রীড়ায় এর উত্তরণ এবং অন্যান্য দেশে এর প্রচলনের বিবরণ দেওয়া হল।
এ পর্যন্ত প্রাপ্ত ক্রিকেট-বিষয়ক সবচেয়ে পুরনো তথ্যসূত্রটি ১৫৯৮ সালে প্রকাশিত হয়েছিল এবং সেটি অনুসারে ১৫৫০ সালের দিকেও ক্রীড়াটি প্রচলিত ছিল বলে জানা যায়। কিন্তু ক্রিকেটের আসল উৎপত্তি কবে কোথায় হয়েছিল, তা এখনও এক রহস্য। তবে মোটামুটি দৃঢ়ভাবেই বলা যায় যে ১৫৫০ সালের আগেও দক্ষিণ-পূর্ব ইংল্যান্ডের কেন্ট, সাসেক্স ও সারি কাউন্টিগুলিতে, বিশেষ করে Weald নামের অঞ্চলটিতে, ক্রিকেটের প্রচলন ছিল। ব্যাট-বল-ফিল্ডার দিয়ে খেলা হয়, এমন অন্যান্য ক্রীড়ার থেকে ক্রিকেটের একটা আলাদা বৈশিষ্ট্য ছিল এই যে, এটি খেলার জন্য অপেক্ষাকৃত ছোট দৈর্ঘ্যে ঘাসবিশিষ্ট মাঠের প্রয়োজন হত, কেন না, ১৭৬০-এর দশকের আগ পর্যন্তও ব্যাটসম্যানকে মাটিতে গড়িয়ে বল করা হত। একারণে যেসমস্ত জায়গায় বনাঞ্চল সাফ করা হয়েছিল, কিংবা ভেড়া চরানো হত, সেই সমস্ত জায়গাই ক্রিকেট খেলার জন্য উপযোগী ছিল।
ক্রিকেটের শুরুর দিকের বছরগুলির উপর তথ্যের অভাব দেখে বোঝা যায়, এটি আসলে সম্ভবত ছোট বাচ্চাদের খেলা ছিল। ১৭শ শতকে এসে শ্রমিকেরা এটি খেলা শুরু করে। রাজা ১ম চার্লসের সময় অভিজাত শ্রেণী খেলাটির প্রতি আকৃষ্ট হতে শুরু করে। ক্রিকেট খেলার চেয়ে ক্রিকেটকে কেন্দ্র করে জুয়া খেলার সুযোগই তাদের বেশি আকৃষ্ট করেছিল। ক্রমে ক্রিকেটে প্রচুর বিনিয়োগ হওয়া শুরু হয় এবং লন্ডন ও দক্ষিণ ইংল্যান্ডে এটি একটি জনপ্রিয় বিনোদনে পরিণত হয়। এসময় বড় বড় ক্লাব ও পেশাদার ক্রিকেট খেলোয়াড়ের আবির্ভাব ঘটে।
ইকবাল সিকান্দার
মোহাম্মদ ইকবাল সিকান্দার (اقبال سکندر; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন।
খেলোয়াড়ী জীবন
করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি।
ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন।
সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন।
পারাপার (গল্পসংকলন)
পারাপার বাংলাদেশি লেখক শহীদুল জহির রচিত বাংলা গল্পসংকলন। এটি ১৯৮৫ সালের জুনে মুক্তধারা থেকে প্রকাশিত জহিরের অভিষেক বই। ২০১৪ সালে মাওলা ব্রাদার্স এর দ্বিতীয় সংস্করণ প্রকাশ করে।
শহীদুল জহির নাম ধারণের পূর্বে শহীদুল হক নামে প্রকাশিত এটি তার একমাত্র বই। ১৯৭৪ সালে রচিত "ভালবাসা" গল্পটি জহিরের প্রকাশিত প্রথম গল্প। যেটি অবমল্বনে পরবর্তীতে নির্মিত হয়েছে স্বল্পদৈর্ঘ্য চলচ্চিত্র।
সংকলনের প্রথম গল্প "ভালবাসা" অবলম্বনে একই শিরনামে ২০১৮ সালে শুভ্রা গোস্বামী একটি স্বল্পদৈর্ঘ্য চলচ্চিত্র পরিচালনা করেন, যেখানে অভিনয়ে করেছেন দীপক সুমন ও মৌসুমী হামিদ।
শহীদুল হক
থাম্ব|150px|ডান|মুক্তধারা প্রকাশিত পারাপার বইয়ের ১৯৮৫ সালের সংস্করণের প্রচ্ছদ জন্মনাম শহীদুল হক নামেই এই গ্রন্থ প্রকাশিত হয়েছিল, এবং পরবর্তীকালে নাম পরিবর্তন করেছিলেন তিনি। এ-প্রসঙ্গে তিনি জানিয়েছেন, নাম পরিবর্তন প্রসঙ্গে তিনি জানিয়েছেন, "দেখা গেলো যে, শহীদুল হক নামে লোকে আমাকে চিনতে পারছে না, আমার লেখা ছাপানোর পরেও ভাবছে যে, আমি, আমি না। কারণ, তখন অন্য একজন শহীদুল হক ছিলেন, টাইমসের সম্পাদক, লেখালেখি করতেন, আরেক জন আছেন শহীদুল হক খান। এদের দুই জনের সঙ্গে আমাকে প্রায়ই গুলায়া ফেলা হচ্ছিল। আমি বুঝলাম যে, এরা আমার সমস্যার জন্য নিশ্চয়ই তাদের নিজের নাম বদলাবেন না, আমি অখ্যাত, আমাকেই বদলাইতে হবে। জহিরউদ্দিন আমার দাদার নাম।"
পটভূমি
১৯৮০ সালে মুক্তধারা প্রকাশনীতে পারাপার-এর পাণ্ডুলিপি জমা দেয়া হলেও, এটি গ্রচথাকারে প্রকাশিত হয় ১৯৮৫ সালের জুন মাসে।
ভালবাসা
১৯৭৪ সালে রচিত "ভালবাসা" জহিরের প্রকাশিত প্রথম গল্প। যেখানে নীলক্ষেতের বাবুপুড়া বস্তির পটভূমিতে নিম্নবিত্ত মানুষের সাংসারিক জীবনের মধ্য দিয়ে ভিন্নধর্মী এক ভালোবাসার রূপ রয়েছে। কেন্দ্রীয় চরিত্র গুলির মধ্যে রয়েছে হাফিজদ্দি, তার স্ত্রী আবেদা এবং তাদের একমাত্র মেয়ে তহুরা। হাফিজদ্দির কুড়িয়ে পাওয়া একটি ফুল ঘরে নিয়ে আসা এবং এতে তার স্ত্রী আবেদার মনে হঠাৎ এক ধরনের ভালবাসার জন্ম হওয়াকে কেন্দ্র করে এই মনস্তাত্ত্বিক গল্পের কাহিনী নির্মিত হয়েছে। নিম্নবিত্ত মানুষের সাংসারিক জীবনের ছবি এটি।
তোরাব সেখ
"তোরাব সেখ" ১৯৭৫ সালে রচিত জহিরের একটি বিশ্লেষণ ও বর্ণনাধর্মী আঙ্গিকের গল্প। পূর্বে গল্পটি সাপ্তাহিক বিচিত্রায় প্রকাশিত হয়েছিল। গল্পের চরিত্র তোরাব সেখ একজন বয়স্ক মানুষ, যে সারাদিন ঝুপরিতে থাকে। তার স্ত্রী রহিমা, ছেলে জমির ও ছেলের বউ লতিফা, এবং মেয়ে লালবানু। সারাদিন ঝুপরিতে সময় কাটে না বলে ছেলে জমিরের নিষেধ স্বত্তেও সে কাজে যেতে চায়। একদিন লালবানুর বিয়ের বিষয়ে জমির তার বাবা তোরাব সেখকে জানায়। এবং মজিদ মিয়া পাত্র জানতে পেরে তোরাব সেখ বিয়েতে তার অমত ঘোষণা করে। তবে তোরাবের নির্দেশ মানতে নারাজ বলে লালবানু তিনদিন পরই পালিয়ে যায়। এ ঘটনায় তোরাব সেখ সংসারে নিজের মূল্যহীনতা উপলব্ধি করতে পেরে নিজের মধ্যে সংকুচিত হতে-হতে একপর্যায়ে বিদ্রোহী হয়ে ওঠে, এবং নিরুদ্দেশ হয়ে যায়। হার না মানা চরিত্র তোরাব সেখ, নিজামের সাথে বুড়ো বয়সে প্রায়শই ঠেলাগাড়ি নিয়ে চলে। সে অস্তিত্ব সংকটে ভোগে শুধুমাত্র অন্যান্য পারিবারিক সদস্যদের ওপর নির্ভরশীল থাকার ভয়ে। বয়সের প্রভাবে আজ এই হাল। তবুও তোরাব সেখ হার না মানা এক ব্যক্তিত্ব।
পারাপার
"পারাপার" গল্পটির রচনাকাল ১৯৭৫ সাল। স্টিমারে যাত্রাকালীন ওলি নামের এক চাকরি সন্ধানি যুবকের সাথে ঘটনাক্রমে অল্পবয়সী দুই কুলি, আবুল আর বশিরের পরিচয় ঘটে। একসময় তারা বেডিং মাথায় করে স্টিমার থেকে ট্রেনে নিয়ে যাওয়ার জন্য মজুরি দাবি করে, এবং ওলি তাতে রাজি হয়। কিন্তু এরপরই ওলি জানায় যে বেডিং দুটো তার নয়, তার কাছে জিম্মা রেখে অন্য এক জন। স্টিমার ঘাটে আসার পর যখন বশির ও আবুল বেডিং নামাতে আসে তখন প্রকৃত মালিক দুই টাকার বেশি মজুরি দেবেন না বলে জানিয়ে দেন। মাঝে দরদামের এই আলোচনায় ওলি কুলিদের পক্ষ নেয়। শেষে অতিরিক্ত ভারি বেডিং সামলাতে না পারায় নদীর পানিতে পড়ে যায় বেডিংটা। এতে বেডের মালিক ক্ষুদ্ধ হয় এবং দরদামে মধ্যস্ততা করায় ওলিকে সে সমান অপরাধে অপরাধী সাব্যস্ত করে। পরোক্ষভাবে এই গল্প মার্ক্সবাদের প্রভাব বহন করে। ধনী শ্রেণি কর্তৃক গরিবের ঠকার রীতির স্পষ্ট প্রতিরূপ চিত্রায়ণ ঘটেছে এতে।
মাটি ও মানুষের রং
১৯৭৪ সালের "মাটি ও মানুষের রং" গ্রামীণ পটভূমিতে রচিত মনস্তাত্ত্বিক বর্গের গল্প। এটি জাতি-ধর্ম-বর্ণ ভেদে শ্রেণিহীন মানুষের ওপর অবিচার ও ধনী-গরিবের তারতাম্যের প্রকৃত চিত্রের বয়ান। গল্পের শেষের দৃশ্যে বর্ণবৈষম্যের উদাহরণ ধরা পড়ে। গল্পের এক চরিত্র আম্বিয়া তার বাবার বাড়ি বেড়াতে আসে এবং একদিন পাড়ায় ঘুরতে বের হলে সঙ্গী হিসেবে পেয়ে যায় হারুর মাকে। তারা আসিয়া খাতুনের বাড়ি বেড়াতে গেলে মালেকের ছেলে ফজুর সাথে দেখা হয়। যে ছিল কৃষ্ণাঙ্গ। তখন ক্তহার ফাকে হারুর মা তাকে জানায়, "আমাগো আম্বির কিন্তুক পোলা হইছে একখান। বাপে কালো, মায় কালো পোলাপাইন আইছে কী সোন্দর। রাজার পোলার লান।" হারুর মায়ের কথা শুনে আসিয়া খাতুন নিজেকে সামলে রাখতে পারে না। তার নাতির নিন্দা করায় সঞ্চিত ক্ষোভ থেকে যে উত্তর দেয়, "ছিনালগো পোলা সুন্দরই হয়…।" মানুশের ঈর্ষাপরায়ণতা তার ভেতরের মানুষকে কতটা হিংস্র প্রকৃতির করতে পারে, তার রূপ চিত্রায়ণ করেছেন জহির।
সমালোচনা
শহীদুল জহিরের মতে সংকলনের অধিকাংশ গল্প ঐতিহ্যগত ছকে লেখা। যার প্রতিটি গল্পে স্বাতন্ত্র্য স্বর-বৈশিষ্ট্য লক্ষ করা যায়। অন্যদিকে কাঠামোগত দিক বিচারে অনেকটা আবদুল মান্নান সৈয়দের ১৯৭৩ সালে প্রকাশিত চলো যাই পরোক্ষে গল্পগ্রন্থের সঙ্গে মিল থাকলেও জহিরের একে ভিন্ন মাত্রা যোগ করেছেন। তার প্রথম প্রকাশিত "ভালবাসা" (১৯৭৪) গল্পে সৈয়দ ওয়ালীউল্লাহর প্রভাব স্পষ্ট। গল্পগুলিতে জহিরের ছাত্রজীবনের রাজনৈতিক চিন্তার প্রভাব র‍য়েছে।
আই-লিগ ২
আইলিগ দ্বিতীয় বিভাগ বা আই-লিগ ২ ভারতীয় ফুটবল পিরামিডের তৃতীয় স্তর। এই স্তর থেকে প্রথম দুইটি দল আই-লিগে উত্তীর্ণ হয়। এই লিগটি পুরোনো জাতীয় ফুটবল লিগ দ্বিতীয় বিভাগের জায়গায় ভারতীয় ফুটবলের মানোন্নয়নের জন্য আরম্ভ করা হয়েছে। আই-লিগ ২ বিভাগের প্রথম ম্যাচটি মহামেডান স্পোর্টিং ক্লাব এবং আমেথি ইউনাইটেডের মধ্যে ২৫ মার্চ ২০০৮-এ খেলা হয়েছিল। প্রথম আই-লিগ দ্বিতীয় বিভাগের প্রথম চারটি দল আই-লিগ প্রথম বিভাগে খেলার যোগ্যতা অর্জন করেছিল।
২০০৮—২০১৫
পূর্বে, লিগটিকে একটি নিরপেক্ষ ভেন্যু প্রতিযোগিতা হিসাবে ফর্ম্যাট করা হয়েছিল যেখানে দলগুলিকে গ্রুপে বিভক্ত করা হয়েছিল যেখানে সমস্ত গ্রুপ প্রতিটি একটি স্টেডিয়ামে খেলে। চূড়ান্ত রাউন্ডটি একটি দ্বৈত রাউন্ড-রবিন বিন্যাসে প্রতিদ্বন্দ্বিতা করা হয়, যার পরে শীর্ষ দুটি দল আই-লিগে উন্নীত হয়।
২০১৫—২০১৭
আই-লিগ কোর কমিটি ২০১৫-১৬ আই-লিগ ২য় ডিভিশন ম্যাচগুলি হোম এবং অ্যাওয়ে ভিত্তিতে খেলার পরিকল্পনা অনুমোদন করেছে। প্রাথমিক রাউন্ডগুলি পূর্ব এবং পশ্চিম জোনে বিভক্ত দলগুলির সাথে কনফারেন্স পদ্ধতি হিসাবে খেলা হবে। প্রতিটি কনফারেন্সের শীর্ষ ৩টি দল ২০১৫-১৬ মৌসুমের দ্বিতীয় বিভাগ আই-লিগের চূড়ান্ত রাউন্ডের জন্য যোগ্যতা অর্জন করবে।
দেশের ফুটবল মানচিত্রকে প্রশস্ত করতে এবং ফুটবল কাঠামোকে শক্তিশালী করতে, আই-লীগ কমিটি ২০১৬-১৭ মরসুমের জন্য ২য় ডিভিশন বাছাইপর্ব চালু করার সিদ্ধান্ত নিয়েছে। সমস্ত রাজ্য অ্যাসোসিয়েশনের অংশগ্রহণকারীদের ২য় বিভাগ ২০১-১৭ বাছাইপর্বে অংশ নিতে আমন্ত্রণ জানানো হবে। রাজ্য অ্যাসোসিয়েশনগুলিকে ২য় ডিভিশন বাছাইপর্বে প্রতিদ্বন্দ্বিতা করার জন্য রাজ্য লিগ থেকে হিরো আই-লিগ এবং ২য় ডিভিশন লিগে প্রতিদ্বন্দ্বিতা করবে এমন দলগুলি ছাড়াও সেরা ফলাফল সহ দুটি দলকে মনোনীত করতে হবে। আঞ্চলিক রাউন্ডের পর ফাইনাল রাউন্ডে দলগুলো নিজেদের মধ্যে লড়াই করবে। অবশেষে চূড়ান্ত রাউন্ড থেকে শীর্ষ দুটি দল ২য় বিভাগে অনুমোদন পাবে, তবে শর্ত থাকে যে তারা নির্ধারিত সময়ে ক্লাব লাইসেন্সের প্রয়োজনীয়তা পূরণ করে।